b'\n_START_ARTICLE_\nLlu\xc3\xads VI de Wittelsbach\n_START_SECTION_\nBiografia\n_START_PARAGRAPH_\nLlu\xc3\xads va n\xc3\xa9ixer a Roma, quan els seus pares van viatjar all\xc3\xad per a la coronaci\xc3\xb3 del pare com a emperador del Sacre Imperi Rom\xc3\xa0, d\'aqu\xc3\xad el seu sobrenom de "el Rom\xc3\xa0". Quan el seu pare Llu\xc3\xads IV va morir el 1347, Llu\xc3\xads el va succeir com a duc de Baviera (com Llu\xc3\xads VI) i comte d\'Holanda i Hainaut. Llu\xc3\xads va cedir Holanda i Hainaut als seus germans Guillem I de Baviera, III d\'Hainaut i V d\'Holanda i Albert I de Baviera, Hainaut i Holanda el 1349, ja que espera que l\'adquisici\xc3\xb3 de la corona polonesa pel seu matrimoni amb Cunegunda de Pol\xc3\xb2nia, filla de Casimir III i Aldona Ona de Litu\xc3\xa0nia. M\xc3\xa9s tard, quan els va demanar els comtat, no els hi van voler tornar i Llu\xc3\xads va donar suport a la seva mare durant la seva guerra contra Guillem._NEWLINE_El desembre de 1351 Llu\xc3\xads VI va rebre el marcgraviat de Brandenburg del seu germanastre m\xc3\xa9s gran gran Llu\xc3\xads V de Baviera, a canvi del reconeixement d\'aquest darrer com a \xc3\xbanic duc de l\'Alta Baviera (el que implicava que Llu\xc3\xads VI havia d\'associar al seu germ\xc3\xa0 menor Ot\xc3\xb3 V). Menys experimentat que Llu\xc3\xads V, el poder a Brandenburg li fou disputat pel "Fals Waldemar", un impostor que deia ser Valdemar de Brandenburg (marcgravi de 1308 a 1319 i mort en aquesta data) i haver retornar de la seva peregrinaci\xc3\xb3 a Terra Santa, i que va obtenir el suport de diverses ciutats i de l\'emperador Carles IV fins que els Wittelsbach van arribar a un acord amb Carles. Llu\xc3\xads tamb\xc3\xa9 va haver d\'abandonar les seves reclamacions a feus a Mecklemburg i Pomer\xc3\xa0nia. Amb la Butlla d\'Or de 1356, Llu\xc3\xads va ser investit amb la dignitat electoral. El 1358 Llu\xc3\xads va ser absolt de l\'excomuni\xc3\xb3 papal._NEWLINE_Despr\xc3\xa9s de la mort de Cunegunda el 1357, es va casar amb Ingeborga de Mecklemburg. Era filla d\'Albert II, duc de Mecklemburg, i d\'Eufemia de Su\xc3\xa8cia. Llu\xc3\xads no va tenir fills amb ella, de manera que el seu germ\xc3\xa0 petit, Ot\xc3\xb3 V fou declarat hereu a Brandenburg. Per\xc3\xb2 ni Llu\xc3\xads ni Ot\xc3\xb3 tenien fills i van acabar prometent la successi\xc3\xb3 de Brandenburg a Carles IV el 1364 com a venjan\xc3\xa7a per un conflicte amb el seu germ\xc3\xa0 Esteve II sobre la successi\xc3\xb3 de l\'Alta Baviera despr\xc3\xa9s de la mort del seu nebot Meinard, el fill de Llu\xc3\xads V. Llu\xc3\xads el Rom\xc3\xa0 va morir a Berl\xc3\xadn el 1365.'